open-index/open-wikipedia-markdown huggingface dataset:
Elskere

***Elskere*** er en norsk dramafilm fra 1963. Nils R. Müllers *Elskere* bygger på Terje Stigens roman med samme navn. Filmen er en historie om dobbeltmoral og kjærlighet. 
Wenche Myhre fikk god mottakelse for sin filmdebut, som den halte foreldreløse ungjenta Grethe.

## Handling

Ludvina i den lille byen Myrvik er sin egen herre. Hun har mange elskere, men må leve med stygge blikk og spydige kommentar fra kvinner som frykter at hun også vil forføre deres menn. De fleste kvinner trekker seg unna henne, bortsett fra den lille foreldreløse jenta Grethe. Hun føler seg utstøtt av det lille samfunnet, og skjemmes over at hun halter. Ludvina tar seg av Grethe, og hjelper henne med å få større tro på seg selv. Ingen vet så godt som Ludvina at man ikke bør bry seg om hva andre sier.

Ludvina får ofte nattlige besøk av byens ”beste borgere”, og det blir stor ståhei da hun plutselig blir gravid. Mens kvinnene er forarget over Ludvinas livsstil og spekulasjonene hagler om hvem barnefaren kan være, gleder Ludvina og Grethe seg over barnet som skal komme.

Arne Bendiksen plystret ledemotivet fra filmen, som ble komponert av Egil Monn-Iversen.

## I rollene

* Ingerid Vardund – Ludvina
* George Fant – Bendiksen
* Wenche Myhre – Grethe
* Pål Skjønberg – Quist
* Gisle Straume – Tvestrand
* Jan Voigt – Gudleik
* Sigrun Otto – Gudleiks mor
* Hans Stormoen – bestefar
* Siri Rom – Maja Quist
* Kjersti Døvigen – Guro
* Aud Schønemann – frk. Mikkelsen
* Ragnhild Michelsen – frk. Holm
* Odd Holme – Johnni
* Alf Sommer – Mons
* Tore Foss – presten
* Arvid Nilssen – Revtangen
* Rolf Søder – Kropp
* Urda Arneberg – Siri
* Else Heiberg – jordmoren
* Astrid Sommer – prestefruen
* Einar Vaage – dkredderen
* Willie Hoel – doktoren
* Oscar Egede-Nissen – slakteren

## Eksterne lenker
* 
*
Halstein

**Halstein Stenkilsson** var en svensk konge i en kort tid etter 1066, antagelig i årene 1067–1070. Muligens regjerte han sammen med sin bror Inge Stenkilsson den eldre fram til ca. 1068, dette samkongedømmet i «Västgötaland» bekreftes av et brev fra pave Gregorius VII.

Svært lite vites om Halstein. Han nevnes i en marginalskrift hos kronikøren Adam av Bremen hvor han påstås å ha regjert i Sverige i en kort tid etter 1066. Halstein var sønn til kong Stenkil og far til to sønner som begge ble konger: Filip og Inge den yngre. Året han døde er usikkert, men det kan ha vært så tidlig som 1070 og så sent som 1084. 

Halstein nevnes også i siste kapittel i Hervors saga som bror og medregent til kong Inge. Også her oppgis han som far til de senere svenske kongene Inge den yngre og Filip.

I henhold til noen tekster skal Halstein ha vært meget influert av sin bror Inge den eldre, som var årsaken til stridigheter om kongsmakten mellom 1066 og 1088 ved å gå innfor en hensynsløs og kompromissløs kristendom.

## Referanser
John Alvbåge

**John Rune Alvbåge** (født 10. august 1982) er en svensk fotballtrener og tidligere fotballspiller som er keepertrener i Sarpsborg 08.

Han har tidligere spilt for Västra Frölunda IF og Viborg FF, samt landslagsfotball for Sverige.

Han ble tatt ut som tredjekeeper i  til VM 2006 i Tyskland, men fikk ingen kamper. 

## Referanser


## Eksterne lenker
*
Eduardo Andersen

**Eduardo Hans «Doddo» Andersen** (født 1963) er en norsk musiker, forfatter og lokalpolitiker i Bergen. Han er kjent som frontfigur i bandet Unge Frustrerte Menn, soloartist og forfatter. Andersen har også vært medlem av sportsredaksjonen i ''Bergens Tidenes'' og avisens podkast *Ballspark*.

I november 2022 ble han utnevnt som byråd for kultur, frivillighet og inkludering av byrådsleder Rune Bakervik. Ved valget høsten 2023 ble Andersen valgt inn i Bergen bystyre for perioden 2023–2027.

## Lærer og musiker
Andersen er utdannet lærer ved Bergen lærerhøgskole, og jobbet som lærer og miljøterapeut før han satset på musikken som vokalist for bandet Unge Frustrerte Menn i 1991. Andersen skrev sin første artikkel for ''Bergens Tidende'' i 1998. Andersen samarbeidet i 2001 med Odd Nordstoga om å skrive revyen *Kjærlighet er best på pinne*, som handlet om de fire stadiene menn går igjennom i jakten på kjærligheten. I 2002 ble Unge Frustrerte Menn enige om å oppløses etter syv studioalbum sammen.

## Forfatterskap
Andersen debuterte som forfatter i 2005 med boken *Kjærlighet er best på pinne*. I forbindelse med Haukeland universitetssykehus sitt hundreårsjubileum ga han ut boken *Mitt Haukeland. En nær livet-opplevelse* på høsten 2012. Andersen har gitt ut seks bøker siden debuten og frem til 2014.  

Han ga i 2018 ut sitt første soloalbum, *La oss ta en idealist*. For albumet vant han Spellemannprisen 2018 i klassen årets tekstforfatter. Hans tredje album, *Ballader fra et ekteskap*, ble utgitt i 2022.

## Politikk
Andersen var fra 2005 fast blogger for *Bergens Tidende* og senere medlem av avisens podkast *Ballspark* frem til han ble kulturbyråd for Arbeiderpartiet i november 2022. Etter kommunevalget i 2023 gikk byrådet Bakervik av som følge av å ha mistet flertallet og Andersen ble valgt inn i Bergen bystyre for Arbeiderpartiet i perioden 2023–2027. 

## Diskografi
* 2018: *La oss ta en idealist*, Edda Music
* 2020: *Tunge Tider*, Edda Music
* 2022: *Ballader fra et ekteskap*, Edda Music

### Unge Frustrerte Menn
* 1991: *Slanger og snegler*, Sigma Music
* 1995: *Doddo og Unge Frustrerte Menn*, Tylden & Co.
* 1996: *Sosialantropologi*, Lucky Music A/S
* 1997: *Hodet i sanden*, Grappa
* 1998: *Øl og peanøtter*, Grappa
* 2001: *Dronningen av kalde føtter*, Grappa
* 2002: *Solen titter frem*

## Bibliografi
* 2005: *Kjærlighet er best på pinne*
* 2007: *Kjeks og samliv*
* 2009: *Hei, døden*
* 2010: *Fortellingen om Brann*
* 2012: *Mitt Haukeland. En nær livet-opplevelse*
* 2014: *Meningen med livet*

## Oppvekst og familie
Andersen er sønn av Knut Albrigt Andersen, og bror av gitarist Knut Luedy «Tino» Andersen, og singer-songwriter og plateprodusent Geir Luedy. Som barn bodde Andersen i Bergen, Oslo, Sverige og Brasil frem til han ble syv; deretter vokste han opp på Tertnes. Andersen giftet seg i 2003 med skuespiller og komiker Christine Hope. 

## Referanser


## Eksterne lenker
* 
* 
*  Doddos hjemmeside 
*  Doddos Brann-blogg 
*  MIC Artikkel: Unge Frustrerte Menn
*  Presentasjon av Eduardo Andersen i Forfatterkatalogen på Forfattersentrums nettsider
Nils R. Müller

**Nils Helge Russell Müller** (1921–2007) var en norsk filmregissør og manusforfatter.

## Biografi
Müller regnes for en av de mest produktive filmregissørene i Norge. I perioden fra 1946 til 1975 lagde han 20 spillefilmer, en helaftens dokumentarfilm og rundt 50 andre dokumentar- og oppdragsfilmer. Han var en engasjert humanist, noe som også hans filmer ofte bar preg av. Han tok for seg temaer som ikke tidligere var behandlet i norske spillefilmer: boligproblemer, bostedsløse, fengselsvesenet, flyktninger, handikappede, helbredelse ved bønn, homoseksualitet, likestilling og stjerneidrett. 

Mange av filmene har et humoristisk preg. Blant de mest kjente var *[[Vi gifter oss]]* fra 1951, med slageren «Hva var vel livet uten deg». Men også mer alvorlige temaer ble viet hans oppmerksomhet, slik som *[[Tonny]]* (1962), bygd på Jens Bjørneboes roman «Den onde hyrde». For denne filmen (som også ble vist på Filmfestivalen i Berlin) fikk han norske kinosjefers utmerkelse Sølvklumpen for beste norske film. I 1956 var det premiere på tre av hans filmer: Likestillingskomedien *[[Kvinnens plass]]*, som betimelig hadde premiere på kvinnedagen 8. mars, gressenkemannkomedien *[[Ektemann alene]]* og krigsfilmen *[[Kontakt!]]*. I 1966 kom *[[Broder Gabrielsen]]*, en film som ble forsøkt stoppet av predikanten Aage Samuelsen. Han huskes også for *[[Kasserer Jensen]]* (1954) og kriminaldramaet *[[På slaget åtte]]* (1957), som begge er inspirerte sjangerfilmer. Barnefilmen *[[Petter fra Ruskøy (film)|Petter fra Ruskøy]]* (1960) huskes også. Hans siste spillefilm var *[[Min Marion]]* fra 1975. Müller skrev også manus til flere av filmene han regisserte.

## Familie
Han var bror til Jens Müller (1917–99), deres foreldre var ingeniøren Einar Jønsberg  Müller (1874–1943) og den britiske skuespillerinnen Daisy Constance Russell (1891–1978). Faren virket i Kina, blant annet som sjefingeniør for et jernbaneselskap i Anhui fra 1905, og senere med eget firma i Shanghai.

Müller var i flere år gift med forfatterinnen Bjørg Gaselle (1923–2008). Hun medvirket også i et par av hans filmer og hadde manus på *Vi vil skilles*. De fikk tre barn sammen.
I 1999 lagde Magne Antonsen en film om Müllers liv og karriere kalt «*Nils R. Müller – hva var vel livet uten deg*».

## Filmografi (utvalg)

* 1975 – *[[Min Marion]]*

* 1966 – *[[Broder Gabrielsen]]*
* 1966 – *[[Operasjon Blodsprøyt]]* (kortfilm, skuespiller)
* 1963 – *[[Elskere]]*
* 1960 – *[[Petter fra Ruskøy (film)]]*
* 1959 – *[[Hete septemberdager]]*
* 1957 – *[[På slaget åtte]]*
* 1956 – *[[Kvinnens plass]]*
* 1956 – *[[Kontakt!]]*
* 1954 – *[[Kasserer Jensen]]*
* 1953 – *[[Skøytekongen]]*
* 1951 – *[[Vi gifter oss]]*

## Priser
* Amandaprisen ærespris 1996
* Sølvklumpen 1962 for *[[Tonny]]* som ble nominert til Gullbjørnen ved Filmfestivalen i Berlin. 
* nominert til en Grand Prix ved Moskva internasjonale filmfestival 1961 for *[[Det store varpet]]*. 
* Sølvklumpen 1966 for *[[Broder Gabrielsen]]*.

## Se også
* Jens Müller (flyger), bror og én av tre krigsfanger som klarte å rømme fra Stalag Luft III i det som kalles Den store flukten.

## Referanser


## Eksterne lenker
*
George Fant

**George Fant** (1916–1998) var en svensk skuespiller. Han hadde en rekke roller i svenske filmer fra 1935 til 1965. Han hadde også en rolle i den norske filmen *[[Elskere]]* fra 1963. Hans sønn Christer (f. 1953) er også skuespiller.

## Filmer (i utvalg)
*1939 – *[[Landstormens lille lotte]]* (Landstormens lilla Lotta)
*1941 – *[[Snapphaner (film)|Snapphaner]]* (Snapphanar)
*1946 – *[[Klockorna i Gamla Sta’n]]*
*1960 – *[[Når mørket faller på (film fra 1960)|Når mørket faller på]]* (När mörkret faller)

## Referanser


## Eksterne lenker
* 
* Svensk filmdatabas
Blot-Svein

**Blot-Svein** (død ca. 1087) var konge over sveaerne i årene 1084&ndash;1087.

Noen kilder har markert Svein (eller Sverker) som sønn av Håkan Røde, noe som er usannsynlig ved at han i så fall var gift med sin egen tante. Andre kilder hevder at han var sønn av høvding i Østergøtland ved navn Kol (som da skulle ha vært Sverker den eldres farfars far). Trolig ble Svein født en gang på 1050-tallet og han skal ha vært gift med en av kong Steinkils døtre. Ifølge en teori av forskeren Adolf Schück skal han ha vært samme person som kong Håkan Röde.

I år 1084 var Inge Stenkilsson den eldre konge og han presset på med alle midler for å kristne sveaerne. Sveaerne flest var lite begeistret over å bli tvunget til å oppgi det de trodde på og som brøt med all sed og skikk til fordel for en utenlandsk religion som kristendommen. Sed og skikk krevde at kongen selv ledet blotet på tinget i Gamla Uppsala, men Inge den gamle nektet å gjøre dette. Tinget ga ham da et vennlig ultimatum: Blot eller gå av som konge. Som kristen fantes det ikke noe alternativ for Inge den gamle, og han ble tvunget til å frasi seg tronen.

I henhold til tradisjonen steg da hans svoger fram, en Svein eller Sverker, og sa seg villig til å lede blotet og dermed også å overta tronen. Som en slektning av Inge den gamle var Svein lett å akseptere for tinget i og med at han ikke var av ringere byrd enn forgjengeren. Denne mannen ble kalt for Blot-Svein.

Kirken forteller om denne hendelsen i en offisiell legende forfattet flere hundre år senere av den engelske biskop Eskil som til hest dro til Strängnäs som var stedet for blotet. Der ble okser og får slaktet som offer til de gamle gudene og det ble holdt et storstilt gjestebud til gudenes og kongens ære. Eskil stilte seg opp midt i blant sveaerne og forsøkte å tale imot dem og deres handlinger. Sveaerne mislikte dette så pass sterkt at de kastet stein på ham inntil han holdt opp. Etter Eskils død skal flere undere ha skjedd, ifølge kirkens legende, blant annet skal en kilde ha sprunget opp som fortsatt skal finnes der, og ligger her. Eskil skal være Sveriges første martyr og er en av de første helgener.

Rundt år 1087 – tre år senere – kom Inge den gamle tilbake fra Vestergøtland hvor han fortsatt var høvding eller småkonge. Han kom med en stor mengde hærmenn til Gamle Uppsala. I ly av mørket omringet de langhuset til kongen og tente på det. Da kong Blot-Svein brøt ut og forsøkte å flykte drepte de ham. 

Til tross for drapet på sin svoger maktet ikke Inge den gamle å konsolidere sin makt. Sveaerne valgte Blot-Sveins sønn Erik Årsæl til ny konge. Året som fulgte må ha gitt god avling for bøndene ettersom tilnavnet ‘Årsæl’ henspiller på det, men Erik satt bare med makten i knapt et år. Muligens var han bare unggutten og et lett spill for en slu og hensynløs mann som Inge den eldre. I og med at tempelet på Gamla Uppsala ble brent ned året etter antar man at Erik Årsæl også ble drept av Inge den gamle som således på brutalt vis grep og holdt fast ved kongemakten. Med tempelet nedbrent ble det også en offisiell slutt for åsatroen i Sverige.

## Referanser
Odd Winger

**Odd Winger** (født 8. januar 1923 i Strinda, død 4. februar 1998) var en norsk forfatter og journalist. Han arbeidet i *[[Dagbladet]]*. 

Winger debuterte i 1953 med romanen *Mot Land's End*, og skrev senere flere romaner, novellesamlinger og barnebøker.

## Bibliografi
(Utvalg)
* *Mot Land's End* &ndash; roman (1953)
* *Vinteren* &ndash; roman (1966)
* *Romanen* &ndash; roman (1976)
* *Scribe* &ndash; roman (1985)
* *Novemberspill* &ndash; novellesamling (1965)
* *Bilisten* &ndash; novellesamling (1974)
* *Byen* &ndash; novellesamling (1980)

## Priser og utmerkelser
* Gyldendals legat 1966

## Referanser
Hjernenerve

En **hjernenerve** (latin *nervus cranialis*) eller **kranialnerve** er en nerve som springer ut av hjernen eller hjernestammen. Det regnes totalt tolv par med hjernenerver, men kun ti av dem (nervene 3–12) har kjernene i hjernestammen. Alle har forskjellige funksjoner i hodet og kroppen forøvrig.

## Navn på nerver
I menneskets anatomi forefinnes 12 par hjernenerver, som tradisjonelt forkortes med deres korresponderende romertall. De er nummererte etter plasseringen av deres cellekjerner (nuclei) i hjernestammen hvor nervetrådene i nerven springer ut fra. Den første hjernenerve *N. olfactorius* (I) forlater hjernestammen gjennom silbeinet fra en høyere posisjon enn den tolvte hjernenerve *N. hypoglossus* (XII), hvis opprinnelse er mer kaudal (lavere) enn de andre hjernenervene.

Alle hjernenerver, bortsett fra *N. olfactorius* og *N. opticus*, tilhører det perifere nervesystemet og innehar således aksoner som er myeliniserte av Schwannceller (myeliniserende celler i det perifere nervesystem). I de to første hjernenervene kommer myelinet fra oligodendrocytter (myeliniserende celler i sentralnervesystemet). N. olfactorius og N. opticus benevnes som nerver, men er anatomisk sett ikke nerver og tilhører fullt og helt sentralnervesystemet. Disse springer heller ikke ut fra hjernestammen, truncus encephali, og har ingen kjerne der.

*N. accessorius* er spaltet i en *spinal N. accessorius* og en *kranial N. accessorius*, der den sistnevnte tidlig smelter sammen med *N. vagus*.

## Hjernenerver hos øvrige virveldyr
Menneskets hjerne nerver er evolusjonsmessig homologt til de som gjenfinnes hos mange andre virveldyr.  
De første ti hjernenerve-par har sitt felles opphav hos de landlevende virveldyrs (amfibier, reptiler inklusive fugler og pattedyr) felles stamform. Hjernenervene XI og XII ble utviklet hos opphavet til amnioter, slik at det primært er tolv par hjernenerver hos alle etterkommerne. Disse karakteristika er synapomorfier for deres respektive klader.

## Referanser


## Eksterne lenker
* Undersøkelse av kranienervene – University of Toronto Medicine
* Diagram over alle 12 kranienerver
* Modaliteter og nervebaner
Anund Gårdske

**Anund Gårdske** (*Anund av Gardariket*), riktig navn er ukjent, valgt til svensk konge av sveaerne rundt år 1070 ettersom Halstein Stenkilsson antagelig verget seg for lede blotingen ved tinget eller av en annen årsak blitt jagd fra tronen samme år.

Anund Gårdske, foruten at han formodentlig aldri kom til Gamla Uppsala for å bli konge, tilhørte den gamle kongsætten fra Uppsala, det vil si at han tilhørte Erik Seiersæls ætt, og at han var bosatt i Gardariket, formodentlig fra Aldeigjuborg. Rundt 1075 gikk sveaerne trett og aksepterte vestgøternes Håkan Røde på tronen som et kompromissforslag ettersom de ikke kun la Halstein eller noen av hans brødre innta en posisjon hvor de ikke fulgte sed og skikk. Antagelig var Anund Gårdske ikke en kristen, men som likevel ikke fulgte sed og skikk, eller på annen måte skuffet, og ble avsatt. Vi kjenner til ham fra Adam av Bremens tekster.

## Kilder
*Dick Harrison: "Anund från Gårdarike" Svenska Dagbladet 16. desember 2014
*"Anund från Ryssland" på tacitus.nu
Marna

**Marna** er et alternativt navn på Mandalselva. Dette har gitt navn videre til:
* Marnardal (også kalt Marnadal) kommune
* Marna-motorene fra Mandals Motorfabrikk

;Personer:
* Marna Haugen
Håkan Røde

**Håkan Røde**, født omkring 1040, i henhold til tradisjonen svensk konge i tidsrommet omkring 1070&ndash;1079.

Håkon Røde fikk kongsmakten etter at Halstein vegret seg for å lede blotet for sveaerne omkring år 1070 (eventuelt døde Halstein dette året og det var Inge Stenkilsson den eldre som vegret seg for å blote). Det er mulig at det eksisterte en annen konge av sveaerne, Anund Gårdske, i den første halvdelen av 1070-tallet. Det er trolig at Sverige i realiteten var delt mellom åsatroende sveaerne og de kristne sveaerne. Håkan Røde var da konge over kun de kristne og Anund Gårdske over de åsatroende.

I Vestergøtland skulle da Inge den eldre eller muligens Halstein være konge. Det finnes dog historikere som mener at Håkan Røde var en kompromisskandidat til kongsmakten etter at Halstein frafalt i 1070, og dermed var de kristne sveaerne og vestgøternes kandidat mens de åsatroende krevde Anund Gårdske. Halsteins bror, Inge den eldre, hadde formodenlig bare støtte fra de aller mest harde og kompromissløse kristne i Vestergøtland. Usikkerheten rundt dette gir et bilde av Sverige som en ikke-enhetlig stat.

Det eksisterer lite kunnskap om Håkan Rødes familie, kun at han antagelig var en uekte sønn til Stenkil og dermed halvbror til Halstein og Inge den eldre. Det fortelles at han ved tinget i Uppsala tok «unge Olofs mor» til hustru, det vil si Erik Hedningens enke. Enkelte historikere, som Sven Tunberg og Halvdan Koht, mener at Håkan også ble gift med norske Tora Torbergsdatter, mor til de norske kongene Magnus II og Olav Kyrre, etter at hennes mann, kong Harald Hardråde, døde i 1066.

Det beskrivende tilnavnet ‘Røde’ refererer sannsynligvis til hans røde hår.

En av de få kilder som finnes er den skadete runesteinen Håkanstenen (*U 11*) ved Hovgården på Adelsö i Mälaren. Steinen ble reist over kong Håkan Rødes sønn Erik. På steinen finnes et kvinnenavn, Gyla, som muligens var Eriks mor og Håkan Rødes make. Teksten på runesteinen avsluttes med å konstatere at kongen og hans hustru lot steinen risse etter Erik. Steinen er det første dokumenterte bruk av ordet konge i Sverige.

## Referanser
R (programmeringsspråk)

**R** er et programmeringsspråk og en programvare for statistiske beregninger og datavisualisering. R er hyppig brukt innen kvantitativ forskning og datavitenskap, gjerne for å konstruere statistiske modeller og systemer for automatisk dataanalyse. 

R er fri programvare, det vil si at det er gratis å bruke og har åpen kildekode. R er tilgjengelig for flere operativsystem, som Windows, macOS og flere distribusjoner av Linux.

Kjerneprogramvaren i R kjører et programmeringsspråk som særlig egnet for operasjoner på datasett (vanligvis todimensjonale med rader og kolonner, såkalte «*data frames*»). R er svært fleksibelt, spesielt på grunn av tilgjengeligheten tilleggsprogramvare, såkalte «R-pakker», som kan legges til basisprogramvaren. Ved hjelp R-pakker, som deles gjennom programvarearkivet CRAN, kan R utvides til å gi støtte for et svært stort antall funksjoner for analyse, datamanipulasjon og visualisering. R-pakker legger til rette for å skreddersy sin installasjon av R. Over 15000 R-pakker med tilhørende dokumentasjon og datasett er gjort tilgjengelig gjennom CRAN.     

Blant de mest brukte R-pakkene kan nevnes `GGplot2` (datavisualisering), `dplyr` (databearbeiding), `readr` (importere data inn i R), `Shiny` (webapplikasjoner), `rmarkdown` (literat programmering) og `knitr` (rapportgenerering).   

Ettersom det er et programmeringsspråk baserer R seg på kommandolinjegrensesnitt. Men brukere benytter gjerne integrerte utviklingsmiljø når de skriver R-kode, hvorav Rstudio. og kodenotatblokksystemet Jupyter er særlig utbredt blant R-brukere. Mange teksteditorer og integrerte utviklingsmiljø har støtte for R (som Visual Studio Code, PyCharm og Eclipse). 

R har etter hvert blitt en de facto-standard for utvikling av statistiske teknikker.  Programmerings-språket er sterkt objekt-orientert. I bruksmåte skiller R (og S) seg også fra mange vanlige statistikkprogramvarer nevnt ovenfor ved at man har ett (eller flere) arbeidsområder ("workspace") som kan inneholde tidligere resultater, egne funksjoner, og datasett.

## Litteratur
; Norsk
* Mehmet Mehmetoglu og Matthias Mittner *Innføring i R for statistiske dataanalyser* Universitetsforlaget 2020 ISBN 9788215030661
* Silje S. Lyder Hermansen *Lær deg R - En innføring i statistikkprogrammets muligheter* Fagbokforlaget 2019 ISBN 9788245022131

; Engelsk
* James, Witten, Hastie, Tibshirani *[https://static1.squarespace.com/static/5ff2adbe3fe4fe33db902812/t/6062a083acbfe82c7195b27d/1617076404560/ISLR%2BSeventh%2BPrinting.pdf An Introduction to Statistical Learning with Applications in R]* Springer 2017 (pdf 431 sider)

## Referanser


## Eksterne lenker
* 
* r-project.org An Introduction to R
* Kjartan Kloster Osmundsen Kort introduksjon til R  (pdf 13 sider)
* rstudio.com RStudio gratis utviklingsmiljø (IDE) for programmering i R 
* r-bloggers.com syndikering av bloggposter fra stort antall R-brukere
Lakei

**Lakei** har to betydninger:

#Livrékledd tjener f.eks. hos fyrste, konge eller annen høytstående person. Typiske krav (i Norge) kan være: fagbrev som kokk eller servitør med erfaring fra hotell- og restaurantbransjen. I Norge brukes stillingsbetegnelsen kun ved Det kongelige hoff.
#Nedsettende begrep om en person som på en uverdig måte lar seg bruke som redskap for maktpersoner. Denne betydningen brukes mest i dag.

Ordet stammer fra fransk, *laquais*, hentet fra spansk, *lacayo*, avledet fra tyrkisk, *ulak* (som betyr «bud», «kurer»).

## Referanser
Fugledansen

**Fugledansen** er en gruppedans som var svært trendy både i Europa og Nord-Amerika på 1980-tallet. Populariteten til fugledansen var et resultat av «**The Birdie Song**» som ble fremført av popgruppen The Tweets i 1981.

## Bakgrunn og historie
Melodien og dansen kommer fra Schweiz: Entertainern. Sangen ble komponert av trekkspilleren Werner Thomas fra Davos i Sveits, i 1957 under navnet Chip-Chip. Werner Thomas utviklet selv også dansen rundt 1963. Werner Thomas har fremført sangen med tilhørende dans i restauranter og hoteller siden 1963. Under en av disse fremføringene hørte den belgiske produsenten Louis van Rijmenan sangen. 
Van Rijmenan la til noen tekster og i 1970 utga han sangen offentlig gjennom forlaget sitt Intervox Music (senere samarbeidet han med sitt andre selskap og offentliggjorde sangen gjennom Eurovox Music) uten stor suksess. Eurovox Music eier i dag utgiverrettighetene over hele verden, forutenom USA (September Music), Storbritannia (Valentine Music) og i Nederland (Benelux Music).

Fugledansen og sangen ble opprinnelig kjøpt fra Tyskland til USA av Eddie Duling og Larry Karhuff fra Glandorf Ohio i 1974.
Navnet til den originale sveitske sangen var «Der Ententanz» (Andedansen). 
I løpet av 1970-årene fikk sangen navnet «Vogeltanz» (Fugledans), selv om disse navnene aldri slo igjennom i Tyskland.

## Popularitet
Populariteten til sangen og dansen var et resultat av «The Birdie Song» som ble fremført av popgruppen The Tweets i 1981. Senere i 2000 ble deres versjon av sangen stemt til den “mest irriterende sangen noen sinne” i en meningsmåling gjort av hjemmesiden dotmusic.

## Fugledansen i Norge
Meny og Kyllinggården lanserte 9. oktober 2015 en ny reklamekampanje for å promotere deres nye kyllingprodukt. I denne reklamen har Meny og Kyllinggården utfordret musikkvideoregissøren Reinert Olsen (Ray-Kay) til å lage en ny og modernisert versjon av kyllingdansen/fugledansen.

## Koreografi
Fugledansen med tilhørende sang er ment å skulle utføres som en gruppedans, og den går som følger:
* Et antall personer bidrar til å forme en stor sirkel, alle rettet mot sirkelens midtpunkt.
* Når musikken starter, form et fuglenebb med hendene. Åpne og lukk «nebbet» fire ganger under de fire første taktslagene. 
* Form kyllingvinger med armene dine. Flaks vingene fire ganger til de neste fire slagene.
* Form stjertfjærene med armene og hendene. Vrikk kroppen nedover på de neste fire taktene.
* Klapp hendene de neste fire slag.
* Gjenta denne prosessen 4 ganger.
* Etter den fjerde gangen, snu til høyre sammen med dansepartneren under åtte taktslag med høyrearmen i armrkrok
* Sving deg rundt med en partner arm i arm, ansikt mot ansikt fire ganger
* Gjenta alle punkter til dansen er over, dansen gjentar seg og blir stadig raskere og raskere frem til musikken stopper.

## Referanser
Baskerland rundt

**Baskerland rundt** (offisielt: *Itzulia Basque Country*, spansk: *Vuelta Ciclista al País Vasco*, baskisk: *Euskal Herriko txirrindulari itzulia*) er et årlig etapperitt på sykkel som blir arrangert i Baskerland i april.

Rittet ble første gang arrangert i 1924, men ble ikke avholdt mellom 1935 og 1969.

Den første vinneren av det «moderne» Baskerland rundt (1969) var Jacques Anquetil. Flest sammenlagtseire har José Antonio Gonzalez Linares, som vant rittet fire ganger: i 1972, 1975, 1977 og 1978.  

Siden Baskerland ligger i et fjellandskap, nesten uten flate etapper, er vinnerne vanligvis klatrespesialister. Stigningene er vanligvis ikke spesielt lange, men svært bratte.

## Vinnere

## Eksterne lenker
* 
* Offisiell hjemmeside (spanskspråklig)
Martin Mortensen

**Martin Mortensen** (født 2. april 1801 på Holsteinborg på Sjælland i Danmark, død 12. mars 1867) var slottsgartner fra 1849 til sin død i 1867 da han ble etterfulgt av dusseldorferen Carl Heinrich Kaiser (1834–1915) som satt til sin død han også. 

Mortensen hadde tatt gartnereksamen i hjemlandet i 1821 og kommet til Norge i 1833 og fått enda mere utdannelse her, slik at han kunne titulere seg *examinered gartner*.  Mortensen anla egen hage og utsalg på det som i dag er Stortingsplassen. Fra 1838 var han sentral i planleggingen av Slottsparken sammen med slottsarkitekt Hans Linstow, og stod for anleggelsen av parken under stadig endrede rammebetingelser og minkende bevilgninger.  

Han var også gartner for generaldirektør Heftye på Munkedammen.  Slottsgartner Mortensen var også ivrig innen teateret og fikk i gang *Christiania norske dramatiske skole* sammen med blant andre landsmannen Cronborg.

Martin var sønn av bødkermester Morten Olsen og Kirstine Rasmussen.  Martin var blitt enkemann i 1829.
## Utgivelser
* 
## Referanser
Gotano

**Gotano** er en tradisjonsrik vermut som blir framstilt av Thüringer Weinkellereien i Gotha.

## Eksterne lenker
* Thüringer Weinkellereien GmbH
SpritneyBears

**SpritneyBears** var en norsk pop-duo fra begynnelsen av 2000-årene. Duoen bestod av de to DJ-ene Torgeir Storberget og Øyvind Lium, og hadde blant annet Norges mestselgende norske singel i 2002 med «The Bumpisong» i samarbeid med Rockagill.

«The Bumpisong» lå 16 uker på VG-lista med andreplass som beste plassering. Den samme plasseringen fikk også remixen av VideoKids sin 80-tallshit, «Woodpeckers from Space», som lå totalt åtte uker på lista i 2003. «Woodpecker From Space» ble også den offisielle russelåten dette året. SpritneyBears hadde ytterligere to låter på VG-lista; remix av temaet fra *[[Ghostbusters]]* samt introsangen («Kom og syng en sang») fra TV-serien *[[Fragglene]]*. I tillegg gjorde sangene det bra i en rekke land, og lå blant annet på tredjeplass på dancetop-listen i Latvia. Gruppen hadde kontrakt hos Tribe Records.

SpritneyBears hadde også stor suksess på en rekke andre lister som blant annet *[[Ti i skuddet]]* på NRK hvor de lå på førsteplass i en rekke uker med flere utgivelser, det samme hadde de på Radio 1 sin Top 30-liste.

SpritneyBears var med på flere samleplater og solgte til tre gullplater og en platinaplate.

## Diskografi
Med historikk på Norges offisielle salgsliste VG-lista.
#### Singler
* «The Bumpisong» (spritneybears vs. Rockagill) (2002) – 16 uker i 2002, #2 som beste plassering
* «Fraglene» (2002) – 7 uker i 2002, #9 som beste plassering
* «Woodpecker From Space» (2003) – 8 uker i 2003, #2 som beste plassering
* «Ghostbusters» (2003) – 2 uker i 2003, #17 som beste plassering
* «Geinig Liedje (Official Go Après Ski Theme Song)» (Eric Dikeb feat. SpritneyBears) (2003) – ikke på Topp 40

#### Album
* *A Night At Spritney Mansion* (2003) – #34 som beste plassering

## Se også
*Britney Spears

## Referanser


## Eksterne lenker
*
Brynjulf Bergslien

**Brynjulf Larsen Bergslien** (1830–1898) var en norsk billedhugger og bror av maleren Knud Bergslien. 

Brynjulf Bergslien er mest kjent for Karl Johan-monumentet på Slottsplassen i Oslo, men har flere andre kjente statuer rundt i hovedstaden, blant annet av Henrik Wergeland i Studenterlunden, Johannes Brun på Bankplassen og Peter Chr. Asbjørnsen på St. Hanshaugen. Han står også bak utformingen av Medaljen for lang og tro tjeneste.

Blant Bergsliens elever var billedhuggerne Wilhelm Rasmussen og Gustav Vigeland. 

Han er gravlagt på den nordre del i Vår Frelsers gravlund i Oslo.

Han fikk i 1901 oppkalt en gate i Homansbyen etter seg, Bergsliens gate. Bergslien ble ridder av St. Olavs Orden i 1875.

## Arbeider

Fil:Wergelandsmonumentet OB.F01934.jpg|Avdukingen av Wergelandsmonumentet 17. mai 1881
Fil:Johannes Brun A-20145 Uaf 0005 012.jpg| Bergsliens statue i bronse av skuespilleren Johannes Brun, avduket i 1902.
Fil:Karl johan statue 1.jpg|Karl Johan-monumentet på Slottsplassen i Oslo
Fil:Bergslien Asbjornsen 1885.jpg|Skulptur av Asbjørnsen fra 1885
Fil:Medaljen for lang og tro tjeneste advers.jpg|Medaljen for lang og tro tjeneste, advers


## Referanser


## Litteratur
*. Ny utgave 2002. ISBN     82-996478-0-0
* 
* 
* Erik Mørstad. «Kampen om Carl Johan-monumentet». I: 
* Prytz, Eiler Krog. «Brynjulf Bergslien, gullsmed og billedhugger». I: *Gullsmedkunst*; 1948, side 93-96

## Eksterne lenker
* Om Bergslien som Drøbak-kunstner
* Leksikonartikkel i ''Salmonsens konversationsleksikon'' fra 1915-1930 (på dansk)
Dyrevernloven

**Lov om dyrevern** (LOV 1974-12-20 nr. 73), eller **dyrevernloven** som den også kalles, var en lov som regulerte pattedyrs, fuglers, padders, frosks, salamanders, krypdyrs, fisks og krepsdyrs velferd i Norge. Loven ble vedtatt 20. desember 1974.

I 2009 ble loven erstattet av Lov om dyrevelferd.

## Referanser

Dyrevernloven heter nå Dyrevelferdsloven

## Eksterne lenker
* http://www.lovdata.no/all/hl-20090619-097.html
Nix (måne)

**Nix** er en av de fem kjente månene til dvergplaneten Pluto.

I 2005 ble Nix og Hydra oppdaget av Hubble-teleskopet. De to nyoppdagde månene, som fikk navnene av Den internasjonale astronomiske union i juni 2006, er mellom 45 og 160 km i diameter. Nix ligger ca. 49 000 km fra Pluto, og bruker ca. 25 dager på omløpet rundt Pluto.

I mytologien er Nix gudinne for mørke og natt, noe som er svært passende for en måne som kretser rundt den fjerne planeten Pluto, guden for underverdenen. Nix er også moren til Charon, noen som også er relevant, da en regner med et sammenstøt må ha dannet Plutos måner, samt at det indikerer at Charon er dannet av samme materiale som Nix.

Nix og Hydra er også navngitt delvis etter romsonden New Horizons sin ferd til Pluto, ved å starte med bokstavene N og H.


Fil:Pluto system.jpg|Pluto-systemet
Fil:Pluto System.jpg|Hubble sitt bilde av Pluto-systemet


## Noter og referanser
;Noter


;Referanser
Hydra (måne)

:*For andre betydninger, se [[Hydra]]*

**Hydra** er en av månene til dvergplaneten Pluto.

I 2005 ble Nix og Hydra oppdaget av Hubble-teleskopet. De to nyoppdagde månene, som fikk navnene Nix og Hydra av IAU i juni 2006, er mellom 45 og 160km i diameter. De  ligger hhv ca. 49,000km og 65,000km fra Pluto, og bruker hhv 38 og 25 dager på omløpet rundt Pluto.Hydra er en av de 4 månene til dvergplaneten Pluto.

Hydra fikk sitt navn etter det skremmende mytiske monsteret Hydra, som har kropp som en slange, og ni hoder, Hydra hadde sitt reir ved inngangen til Hades hvor guden Pluto og hans kone Persefone entret underverdenen.

Nix og Hydra er også navngitt delvis etter romsonden New Horizons sin ferd til Pluto, ved å starte med bokstavene N og H. Den første bokstaven i Hydra gjenspeiler også at månen ble funnet av Hubble Space Telescope.


Fil:Pluto system.jpg|Pluto-systemet
Fil:Pluto System.jpg|Hubble sitt bilde av Pluto-systemet
Fil:Hydra (moon) 2015-7-15 (raw).jpg|Hydra sett fra New Horizons


## Referanser
Gothaprogrammet

**Gothaprogrammet** (tysk: *Gothaer Programm*) var et sosialistisk program som ble vedtatt på Det tyske sosialistiske arbeiderpartiets første partikongress i Gotha i 1875. Gothaprogrammet har hatt stor betydning innen den internasjonale sosialistiske bevegelsen, men ble i samtida skarpt kritisert av Karl Marx og Friedrich Engels.

I 1869 holdt de tyske sosialdemokratene sin første partikongress i Eisenach og vedtok det såkalte Eisenachprogrammet. Partiet var da strengt marxistisk og påvirka av August Bebel og Den første internasjonale. På samme tid eksisterte det et annet sosialdemokratisk parti under ledelse av Ferdinand Lassalle. Bakgrunnen for partikongressen i Gotha i 1875 var ønsket om å forene de to konkurrerende partiene. Samlingsprogrammet var for en stor del påvirket av Lassalle.

Gothaprogrammet slår fast at «arbeidet er kilden til all rikdom og all kultur», og tar til orde for med alle lovlige midler å avskaffe lønnsarbeidssystemet og alle former for politisk og sosial ulikhet. Arbeiderklassen måtte sjøl befri seg fra elendighet og undertrykkelse, da «alle andre klasser bare er en reaksjonær masse». Programmet tar til orde for at staten skal opprette produksjonsforeninger for industri og jordbruk, og ser for seg at en sosialistisk organisasjon skulle springe ut av disse.

Marx og Engels kritiserte programmet punkt for punkt. Marx skrev i et brev at kongressen, om den ikke kunne gå lengre enn Eisenachprogrammet, burde ha «nøyet seg med å slutte en avtale om aksjon mot den felles fiende». Kritikken ble på grunn av den tyske «sosialistloven», som forbød partiet, ikke publisert før 1890–1891, da Marx var død. Kritikken mot Gothaprogrammet slutter med den latinske frasen *dixi et salvavi animam meam* – «jeg har talt og reddet min sjel».

Marx’ kritikk kom til å påvirke de tyske sosialdemokratenes Erfurtprogram av 1891. I mellomtiden kom Gothaprogrammet til å inspirere blant andre Den socialdemokratiske Forening, som ble etablert i Kristiania i 1885.

## Referanser
Booz Allen Hamilton

**Booz Allen Hamilton** er et amerikansk konsulentfirma som leverer tjenester til en rekke store internasjonale selskaper og myndigheter innen informasjonsteknologi, strategi og lederskap, organisasjonsplanlegging, markedsføring og innovasjon.

Selskapet ble etablert i 1917 og har over 17&nbsp;000 ansatte på seks kontinenter. Booz Allen er privateid og har hovedkontor i Virginia i USA.

Selskapet har sitt navn fra de tre grunnleggerne, Edwin Booz, James Allen og Carl Hamilton. Kortformen Booz Allen er utbredt.

## Eksterne lenker
*
Dyrevernnemnd

Ei **dyrevernnemnd** er et statlig oppnevnt organ som skal arbeide for at dyrevernloven etterleves. Nemndas medlemmer oppnevnes av Mattilsynets regiondirektører etter at kommunen har foreslått personer. Tilsynets distriktskontorer har sekretariatsansvar for nemndene, som skal gi veiledning, pålegge nødvendige tiltak og har om nødvendig mulighet til å pålegge at dyreholdet skal opphøre.

I dag har Norge 120 nemnder, som dekker alle kommuner. For å kunne bli medlem av ei nemnd kreves kunnskap om dyrehold og interesse for dyrevern, samt at man er motivert for å påta seg oppgaven. Både nemndene og Mattilsynets distriktskontor fører tilsyn etter dyrevernloven.

## Se også
* Lov om dyrevern
* Viltnemnd

## Eksterne lenker
* Retningslinjer for dyrevernnemndene (.doc)
* Forskrift om dyrevernnemnder
The Telltale Head

**«The Telltale Head»** var den åttende episoden i den animerte TV-serien *[[The Simpsons]]*.

## Handling
Episoden starter med slutten. Homer og Bart er jaget av hele byen og Bart spør om å fortelle en forklaring. På spørsmål om hvor lang tid den tar, svarer han 20 minutter og fem sekunder; lengden på episoden. Deretter kommer begynnelsen.

Bart får et tilbud om å være med de verste guttene på skolen: Jimbo Jones, Kearney og Dolph. Det viser seg at Bart er meget hensynsfull, og ikke vant til stjeling, sniking, vandalisme og liknende. Gjengen legger seg på engen og titter på skyene. En nevner: «Det hadde vært virkelig kult om noen hadde kuttet av hodet til Jebediah Springfield og laget masse oppstyr». Jimbo ber Bart om å gå, de synes han er for myk.

Bart spør Homer om hva han skal gjøre. Homer svarer at å være populær er det viktigste i hele verden, og man må gjøre alt for å bli det, unntatt dreping. Bart tar svaret som et ja, og han sniker seg ut om natten for å hugge hodet av statuen av Jebediah.

Neste dag våkner han av Jebediah-statuens hode ved siden av seg. Til frokosten hører han om «den fryktelige nyheten» om at hodet på statuen er borte. Hele familien blir sur og lei seg på grunn av den triste nyheten. Faktisk, hele byen er sure, til og med skolens verste gjeng. Bart skal akkurat til å vise hodet til gjengen, da en av de nevner hvor dumt det hele er. Han ombestemmer seg og innser at hele byen er mot ham. Løsningen hans blir å vise hodet til familien. Hele familien er også mot ham, til Marge skjønner at det er Homer som «ba» ham om det. Da ble plutselig Homer med Bart på laget og sammen skal de sette hodet tilbake på statuen.

Når Homer og Bart kommer til byen blir de oppdaget med en gang. Det hele ende med at Bart leker uskyldig og kommer med en rørende tale som alle går på, setter hodet på plass og blir nesten hyllet som en helt.
Androgen

**Androgen** er enhver syntetisk eller naturlig forbindelse som produserer eller stimulerer til utvikling av mannlige kjønnskarakteristika (maskulinisering). Eksempler er testosteron, DHEA og androstendion. En del andre stoffer kan i ulik grad ha androgene effekter, som for eksempel en del av progestinene. Anabole steroider er syntetiske androgener.
Kognitive læringsteorier

**Kognitive læringsteorier** er opptatt av de tankeprosessene som skjer inne i hodet på den lærende. Sentralt står spørsmålet om hvordan ytre stimuli omformes til informasjon og hvordan denne informasjonen blir organisert og lagret i hukommelsen. Læringsteorien er opptatt av språk, tenkning og problemløsning.

Elevene skal ikke lære gjennom belønning, men ved å ha en indre motivasjon for læring. Lærerens oppgave er dermed å tilrettelegge undervisningen slik at eleven blir stimulert til aktivt å søke kunnskap og få gode læringsstrategier. Her vil kunnskap være noe ”fast” som skal overføres fra for eksempel lærer til elev, der den skal lagres og bearbeides av eleven.
 
Synet på motivasjon i et kognitivt læringssyn er at mennesket i bunnen er nysgjerrig og ønsker å søke kunnskap; systematisere den, se etter mønstre og sammenhenger. Dette er et uttrykk for at eleven skal ha en indre motivasjon for læring. Søke utfordringer og mestre disse ligger i menneskets natur. Motivasjonen til eleven er avhengig av hva eleven tenker om seg selv, sine evner og hva eleven får igjen for å nå læringsmålet.

Den sterke vekten på indre motivasjon innen kognitiv teori vil også påvirke synet på vurdering. Gunn Imsen skriver i sin bok *Elevens verden* at det er et ideal at elevene skal arbeide og lære ut fra indre motivasjon, men at karaktersystemet og utsikter til andre, utenforstående ønskemål lett kan føre til at den ytre motivasjonen blir den dominerende. Hun kritiserer instrumentalismen som hun mener preger skolen. Instrumentalismen innebærer at kunnskapens verdi vurderes etter dens nytteverdi, og at den indre motivasjonen undergraves. Ut fra kognitiv teori vil det være et mål å styrke den indre motivasjonen ved å støtte opp om elevens iboende nysgjerrighet.

En konsekvens av ønsket om å styrke den indre motivasjonen kan være å legge mer vekt på selvrelatert vurdering i forhold til normrelatert vurdering. På den måten kan fokuset flyttes fra konkurranse mellom elevene til selve læringen. Erik Lund hevder at selvrelatert vurdering antagelig er den vurderingsformen som er mest motiverende for den enkelte elev, særlig de lavtpresterende.

Kognitive teorier innebærer også vektlegging av metakognisjon, en bevisstgjøring om egen læring og motivasjon. I den norske skolen, ifølge retningslinjene, skal skje en utvikling fra lærervurdering til elev- og selvvurdering. Etterhvert bør eleven bli en aktiv deltaker i vurderingen og trenes i å ta ansvar for å bedømme eget og andres arbeid. Slike mål kommer også tydelig fram i Stortingsmelding 47 (1995–96). Det slås fast at vurdering uten karakter skal bidra til at elevene ”[...] blir betre i stand til å reflektere over og vurdere eige arbeid og eigen framgang, og kunne samtale om eiga læring med lærar og foreldre/føresatte.”

## Se også
*Kognitiv psykologi

## Litteratur
* Lund, Erik: Historiedidaktikk for klasserommet. En håndbok for studenter og lærere, 2003. Universitetsforlaget 
* Imsen, Gunn: Elevens verden. Innføring i pedagogisk psykologi, 2005. Universitetsforlaget
* Imsen, Gunn: Lærerens verden. Innføring i generell didaktikk, 1997. Tano Aschehoug
Luteiniserende hormon

**Luteiniserende hormon** (**LH**) er et hormon (gonadotropin) som utskilles fra hypofysens forlapp. Sammen med det andre gonadotropine hormoet follikkelstimulerende hormon (FSH) er det nødvendig for den reproduktive funksjonen.

Hos kvinner utløses eggløsningen av en plutselig stigning i LH-konsentrasjonen. En av virkningsmekanismene til p-piller er at tilførsel av progestin fører til negativ feedback på hypofysen, slik at LH-produksjonen forsvinner, og eggløsningen hemmes. Etter eggløsningen stimuleres det gjenværende gule legeme (*corpus luteum*) av LH til produksjon av progesteron.

Hos mannen, hvor LH også kalles interstitialcellestimulerende hormon (ICSH), stimulerer det leydigceller i testikkelen til testosteronproduksjon.

Tilførsel av hormonet kan ha prestasjonsfremmende effekt for idrettsutøvere, og står på WADAs liste over forbudte stoffer.

## Referanser
Follikkelstimulerende hormon

**Follikkelstimulerende hormon** (**FSH**) er et hormon som dannes og skilles ut fra hypofysens forlapp. 

I eggstokkene stimulerer FSH vekst og modning av den Graafske follikkel. Mens follikkelen vokser skiller den ut inhibin som slår av FSH-produksjonen. En av virkningene av p-piller er å hemme hypofysens produksjon av FSH (negativ feedback) ved å tilføre østrogen. 

Hos menn øker FSH produksjonen av androgenbindende protein fra Sertolicellene i testiklene og er kritisk for å danne spermier.
Endometrium

**Endometriet** utgjør slimhinnen på den indre overflaten av livmoren. Kalles også livmorslimhinne. Det er her det befruktede egget normalt fester seg og vokser videre i graviditeten. 

I løpet av follikkelfasen av menstruasjonssyklusen stimulerer østrogen til at endometriet vokser og blir tykkere. Etter eggløsningen sørger progesteron for at veksten stopper opp, samtidig som sekresjonen øker og endometriet blir mer mottakelig for eventuell implantasjon av det befruktede egget. Dersom dette uteblir, faller progesteronnivået, og mesteparten av endometriet støtes ut i form av menstruasjon. 

Ved endometriose finnes endometrivev utenfor livmoren. Kreft i endometriet kalles ofte korpuskanser, og er en relativt vanlig kreftform. Underlivsblødninger etter menopause er et symptom på endometrikreft, og må alltid utredes. Bruk av p-piller i mer enn 10 år har vist seg å redusere forekomsten av endometrikreft med opp mot 50%. 

## Eksterne lenker
*
Dyrevernorganisasjon

En **dyrevernorganisasjon** er en organisasjon som organiserer frivillige mennesker som ønsker å jobbe for dyrs velferd og rettigheter. Det finnes en rekke slike organisasjoner, både i Norge og i resten av verden. De langt fleste utfører sin virksomhet innenfor det nasjonale lovverket i hvert enkelt land, men det finnes også eksempler på det motsatte.

En viktig oppgave for dyrevernorganisasjonene er å påvirke den lovgivende forsamling i hvert enkelt land til i større grad å ta hensyn til dyras velferd og rettigheter, herunder også vern av habitat (leveområder) som er nødvendig for at ville dyr skal kunne overleve i framtiden.

Mange dyrevernorganisasjoner arbeider særlig for å verne husdyr, kjæledyr og andre dyr i menneskets nærhet, men flere arbeider også for ville dyrs interesser. Miljø- og naturvernorganisasjoner som Norges Naturvernforbund og World Wildlife Fund arbeider også for vern av ville dyr.

## Dyrevernorganisasjoner (utvalg)
* Anima – Stopp dyremishandling, Norge og Danmark
* NOAH – for dyrs rettigheter, Norge
* Nettverk for dyrs frihet, Norge
* Dyrevernalliansen, Norge
* Dyrebeskyttelsen Norge
* Pus i Hus – Dyrevern Agder, Norge
* Foreningen Våre Rovdyr, Norge
* Sea Shepherd, Internasjonal dyrevernorganisasjon som er kjent for sine kontroversielle direkte taktiker.
*Dyrehjelperne, Norge

## Se også
* Lov om dyrevern
* Dyrevernnemnd
Johan Elmander

**Johan Elmander** (født 27. mai 1981 i Alingsås) er en svensk tidligere fotballspiller.

Elmander slo gjennom i Allsvenskan med Örgryte IS våren 2000. Etter at Elmander debuterte på Sveriges U21-landslag, ble han kjøpt av den nederlandske storklubben Feyenoord. Elmander fikk lite spilletid, og ble lånt ut til Djurgården og NAC Breda. Elmander opplevde stor suksess i Djurgården, og vant SM-gull. 

I danske Brøndby fortsatte han fremgangen, med både liga- og cupmesterskap i 2005. Han ble tatt ut i  til VM 2006 i Tyskland. 

## Referanser


## Eksterne lenker
*
Pelsdyr

**Pelsdyr** er per definisjon alle ikke-menneskelige pattedyr som har kroppshår, men i dagligtale omhandler uttrykket som oftest små pattedyr som avles eller jaktes for pelsens skyld, for eksempel rødrev, sølvrev, hare, oter, bever, kanin, mink, røyskatt, mår og ekorn m.fl. Pelsdyr som lever vilt og kan jaktes på kalles gjerne småvilt.

## Se også
* Pels
* Pelsdyroppdrett